section_heading: Povijesna podloga nastanka signorija
paragraph_text: U ranom srednjem vijeku su organi vlasti u talijanskim gradovima - komunama, bili na neki način nastavak rimskih organa vlasti - kolektivni organi - vijeća, formirana na republikanskim osnovama. U njima su bili zastupljeni feudalci, trgovci i bogati obrtnici, koji su vladali zajednički (latinski: in commune). Vremenom su se trgovci i obrtnici uzdigli na račun svoje sve veće gospodarske moći, dok su feudalci gubili na ugledu. Pojedini njihovi predstavnici posebno su se isticali u nekoj od aktivnosti važnih za život grada (obrana, gospodarstvo) oni su postajali - signori. Njih su u upravu grada birali njihovi cehovi ili bratovštine ili upravni dijelovi komune.